### Beslutninger:

Fremsendes Magistratsafdelingen for Teknik og Miljø med bemærkning, at byrådet i sit møde den 28. september 2022 har vedtaget foranstående forslag.

Venstres og Nye Borgerliges byrådsgrupper kunne ikke tiltræde forslaget.

Enhedslisten de Rød-Grønnes byrådsgruppe henholdt sig til deres ændringsforslag af 25. september 2022.

###

Beslutningsforslag fra S, KF og SF

Under Corona nedlukningerne udviklede der sig en kultur med fest og musik i [adresse]. Ungdommen havde naturligvis et behov for at mødes og dyrke fællesskabet. Dette resulterede dog i, at naboerne til [adresse] blev meget generet af musikken og selv om de, og vi politikere forsøgte, at være rummelige og kun sætte få grænser, har det haft store konsekvenser for naboerne.

I år er festen fortsat. Beboerne i området er stærkt plaget af musik fra såkaldte forstærkede anlæg. Det man i daglig tale kalder ”Tommy Paulsen”. De forstærkede anlæg – har evnen til at spille op som professionelle anlæg man normalt skal søge tilladelse om at bruge.

Derfor foreslår Socialdemokratiet, Socialistisk Folkeparti og De Konservative:

At forbyde brugen af forstærkede anlæg i [adresse] uden godkendelse fra [adresse].

At Forvaltningen igangsætter skiltning samt koordinering med Østjyllands Politi om håndhævelse.

At der laves en beskrivelse af, hvad der er defineret som ”forstærkede anlæg”

På vegne af forslagsstillere:

Gitte Søndergaard, Konservative

Daniella Bach, Socialistisk Folkeparti

Vagn Christensen, Socialdemokratiet

Lasse Lassen, Socialdemokratiet

### Sagsforløb:

Udvalg: [adresse]

Dato: 17-08-2022

Gunhild Lassen:

Fremsendes med ændringsforslaget fra Enhedslisten de Rød-Grønnes byrådsgruppe af 16. august 2022 til Teknisk Udvalg til behandling i henhold til beslutning i byrådets møde den 17. august 2022.

Udvalg: Teknisk Udvalg

Dato: 12-09-2022

Gunhild Lassen: 4

Einer Paulsen, Vagn Christensen, Daniella Bach og Mads Jeppesen anbefaler, at forslaget fremsendes til Magistratsafdelingen for Teknik og Miljø med henblik på udarbejdelse af en indstilling, som besvarer forslaget, og at sagen derefter tilbagesendes til Byrådet via Magistraten.

Bertil Overgaard kunne ikke støtte forslaget i dets nuværende form blandt andet fordi, forslaget ikke er blevet belyst af Østjyllands Politi gennem foretræde for Teknisk Udvalg. Endvidere er det ikke belyst og defineret, hvad der forstås ved ”forstærkede anlæg”, og afslutningsvis tror Venstre ikke, at forslaget løser problemet.

Benedikte Klausen kunne ikke støtte forslaget, da Enhedslisten ikke tror, det løser problemet. Benedikte Klausen henholder sig til Enhedslistens ændringsforslag.

Frank Mathiasen anbefaler, at forslaget fremsendes til Magistratsafdelingen for Teknik og Miljø med henblik på udarbejdelse af en indstilling, som besvarer forslaget, og at sagen derefter tilbagesendes til Byrådet via Magistraten. I den forbindelse anbefaler Frank Mathiasen, at det undersøges, om der skal indføres forbud på andre steder, og om der kan findes alternative placeringer, hvor der kan spilles høj musik.